Dekalog i ljudska prava

Metodička preporuka za sedmi razred

Katarina Pučar

OŠ KV C.7.1.

Učenik analizira i prosuđuje čovjekovo ponašanje u svjetlu Deset Božjih zapovijedi.

OŠ KV C.7.2.

Učenik analizira i uočava kako kršćanska slika o dostojanstvu čovjeka utječe na vrednote suvremenoga društva i njegove osobne vrednote.

OŠ KV C.7.3.

Učenik analizira i objašnjava pojam čovjekovoga dostojanstva i savjesti u monoteističkim religijama i svjetonazorima.

OŠ KV A.7.1.

Učenik u svjetlu vjere otkriva vlastito dostojanstvo, vrijednost i ulogu te objašnjava ulogu vjere u rješavanju napetosti i sukoba među ljudima.

Osobni i socijalni razvoj

osr A.3.1. Razvija sliku o sebi.

osr A.3.3. Razvija osobne potencijale.

osr B.3.2.Razvija komunikacijske kompetencije i uvažavajuće odnose s drugima.

osr C.3.2. Prepoznaje važnost odgovornosti pojedinca u društvu.

Građanski odgoj i obrazovanje

goo A.3.2. Uočava važnost Ustava Republike Hrvatske i drugih temeljnih dokumenata u zaštiti ljudskih prava.

goo A.3.3. Promiče ljudska prava.

goo B.3.1. Promiče pravila demokratske zajednice.

goo C.3.3. Promiče kvalitetu života u lokalnoj zajednici.

Motivacija

Učenici izriču asocijacije na riječ „ZAPOVIJEDI“.

Analiza izrečenih pojmova:

Prevladavaju li pozitivne ili negativne asocijacije?

Zašto ljudi zaziru od pojma „zapovijed“?

Što je u toj riječi problematično modernom čovjeku?

Kojom riječi bi mogli zamijeniti riječ „zapovijed“ u pojmu „Deset Božjih zapovijedi“, a da se ne promijeni značenje?

Deset Božjih uputa

Deset Božjih savjeta

Deset Božjih prijedloga

Deset Božjih mogućnosti

Deset Božjih zapovijedi

Deset Božjih smjernica

Deset Božjih riječi

Deset Božjih zahtjeva

Deset Božjih misli

To je jedan od načina kako možemo ove Božje upute načiniti privlačnijima. Drugi je da o njima razmišljamo na suprotni način: ne što nam one zabranjuju, nego od čega nas čuvaju, kako nas čine sigurnijima…

Točno spojite parove u digitalnom zadatku.

<https://learningapps.org/watch?v=proa7brik24>

Središnji dio

Nismo slobodni kada činimo što želimo, zato jer nas negativni postupci na kraju zarobe svojim lošim posljedicama koje donose u naš život.

Slobodni smo kada biramo i činimo dobro.

Deset zapovijedi nam pomažu u tome – daju podršku našem glasu savjesti kako bi živjeli što sigurnije i sretnije.

Zadatak za učenike

Usporedite tekst Deset Božjih zapovijedi s izvadcima iz Deklaracije o pravima čovjeka.

Pronađi sličnosti i objasni u čemu si ih uočio.

Aktualizacija

Izrežite bijeli A4 papir u obliku ploča zapovijedi koje se preklapaju da dobijete čestitku.

U nju napišite zahvalu nekoj osobi koja vas je mnogo naučila o važnosti dobrog ponašanja… To može biti roditelj ili bilo koji član obitelji, neki nastavnik ili svećenik, prijatelj…

 



